કાતિલ ઠંડી અને સુસવાટા મારતા ઝડપી પવન તેમજ ઝરમર વરસાદના કારણે આજે ઘણા લારીઓવાળા અને વેપારીઓએ સવારે અગિયાર વાગ્યા બાદ પોતાની દુકાનો ખોલી હતી તેમજ બજારોમાં ગ્રાહકોની પાંખી હાજરીને લઈને અવર જવર ખુબજ ઓછી જોવા મળતી હતી જ્યારે આજે વહેલી સવારે લોકો ગરમ વસ્ત્રો પહેરીને જ ઘરની બહાર નીકળ્યા હતા તેમજ શ્રમિકોએ પોતાના ઝુંપડાની આસપાસ કંતાનના પદડાઓ મારી તેમજ તાપણું સળગાવી ઠંડી સામે રાહત મેળવવાનો પ્રયાસ કર્યો હતો તેમજ ઝરમરીયા વરસાદ અને ઠંડીના કારણે ગતરાત્રે નવ વાગ્યા બાદ માર્ગો પર સુનકાર છવાઈ ગયો હતો અને માર્ગો પર ચહલપહલ પાંખી થઈ ગઈ હતી જયારે પશુપાલકોએ પણ પશુઓની ગમાણોમા તાપણાં સળગાવી તેમજ પશુઓને ચાદરો અને કંતાન બાંધી કાતીલ ઠંડીથી બચાવવાનો પ્રયાસ કર્યો હતો.